Staphylococcus aureus

***Staphylococcus aureus*** on bakteriliik stafülokoki perekonnast. 

Need on grampositiivsed bakterid, kes on sageli rühmitunud kobarateks. Nad on liikumatud ega moodusta eoseid. Läbimõõt on 0,8–1,2 μm. 

*Staphylococcus aureus* esineb looduses kõikjal, sealhulgas paljude inimeste nahal ja ülemistes hingamisteedes. Umbes 25–30 protsendil inimestest leidub teda ninas. Enamasti sel puhul haigussümptomeid pole. Kui inimese normaalsesse mikrofloorasse kuuluv *Staphylococcus aureus* soodsate tingimuste või inimese nõrga immuunsüsteemi korral levivad, tekivad mitmed stafülokokk-nakkused: nahanakkused (furunkul, karbunkul), lihasehaigused (püomüosiit), ebasoodsatel juhtudel ka eluohtlikud haigused, näiteks kopsupõletik, endokardiit, toksilise šoki sündroom ja sepsis. 

Stafülokokk võib muutuda stafülokoki tavapärases ravis kasutatavate antibiootikumide suhtes resistentseks, st ravi bakterile enam ei toimi ja sellist bakterit nimetatakse metitsilliinile resistentseks ''Staphylococcus aureus''<nowiki/>'eks.

## Nakatumine
### Tunnused ja eelsoodumus
# Nõrk immuunsüsteem soodustab haiguse nakatumist;
# ebatervislik eluviis, immuunpuudulikkus ja diabeet suurendavad nakatumise riski;
# glükoos ja sahharoosi tõus veres ja kudedes;
# kilpnäärmehormoonide taseme langus (hüpotüreoidism) või kortikosteroid hormoonide taseme tõus;
# võib tekkida mürgistus toksiliste ainetega, samuti maksa- ja neerufunktsiooni kahjustus;
# infektsiooni teket soodustavad traumaatilised ja põletikulised nahavigastused ja allergiad.

### Organismi sattumine
# Katmata haavandite kaudu
# Haiglas viibimine
# Operatsiooni käigus
# Kehasse paigaldatud meditsiiniseadmed
# Kokkupuude organismiga, kes kannab *Staphylococcus aureus*'t. 
# Isiklike esemete, näiteks käterätikute, ühiskasutus
# Uimastite süstimine
# Intravenoosne manustamisviis (juhib vedeliku otse veeni), näiteks, kui organism ei suuda ise toitu ega vedelikku tarbida.
# Ambulatoorsed uuringud, näiteks vereanalüüs
# Aevastamise ja köhimise käigus
# Imetamine (ei levi piima kaudu, vaid otsese kontakti kaudu nakatunud koega)

Seisundid, mis suurendavad infektsiooni saamise riski:

# hingamisteede viirused
# leukeemia
# vähkkasvajad
# põletused
# katmata haavandid
# pesemata käed
# kroonilised nahahaigused
# diabeet ehk suhkurtõbi
# operatsioon
# uimastite kasutamine
# mitmesugused nahahaigused
# neerupuudulikkus
# kiiritusravi
# elundi siirdamine

## Organismi kaitsemehhanismid bakteri vastu
Arvatakse, et neutrofiilid osalevad *Staphylococcus aureus*e elimineerimisel, kuid bakter on vastukaaluks töötanud välja mitmed kaitsemehhanismid ja võib neutrofiilide sees paljunemisvõimeliseks jääda.

## MRSA

Metitsilliinile resistentne *Staphylococcus aureus* ehk MRSA on tihti haiglates leviv ja sageli surmajuhtumeid põhjustav "superbakter", mis ei allu antibiootikumidega (penitsilliin, metitsilliin jms) läbiviidavale ravile.

## Viited

## Välislingid
* Baron S, Timothy Foster. Chapter 12 Staphylococcus, Medical Microbiology. 4. väljaanne, Galveston (TX): University of Texas Medical Branch at Galveston; 1996., veebiversioon (vaadatud 29.10.2014)(*inglise keeles*)
* Tammy Kielian ja William F. Hickey, Proinflammatory Cytokine, Chemokine, and Cellular Adhesion Molecule Expression during the Acute Phase of Experimental Brain Abscess Development, Am J Pathol. august 2000; 157(2): 647–658. doi: 10.1016/S0002-9440(10)64575-0, PMCID: PMC1850136, veebiversioon (vaadatud 11.10.2014)(*inglise keeles*)
* Bénédicte Fournier, The function of TLR2 during staphylococcal diseases, Front Cell Infect Microbiol. 2012; 2: 167., 4. jaanuar 2013. doi: 10.3389/fcimb.2012.00167. PMCID: PMC3539681, veebiversioon (vaadatud 11.10.2014)(*inglise keeles*)

; Antibakteriaalsed taimesaadused
* Aed-mustköömne seemned: Faraydoon AK. Saleh, Sawar I. Mawlood, Abdulilah S. Ismaeil, Inhibition of Staphylococcus aureus by Nigella sativa products using different extraction method, Journal of Zankoy Sulaimani- Part A (JZS-A), 2012, 14, veebiversioon (vaadatud 11.10.2014)(*inglise keeles*) 

; Patogeensus
* 2015. aasta toidumürgistuse puhang Filipiinidel: ‘Poisonous’ durian candies test positive for staphylococcus bacteria, 16. juuli 2015, veebiversioon (tarve 18.07.2015)(*inglise keeles*)